ໃນແລງວັນທີ 14 ກັນຍາ 2022 ໜ່ວຍສະຫະພັນແມ່ຍິງ ຄະນະໂຄສະນາອົບຮົມແຂວງ ໄດ້ສຳເລັດກອງປະຊຸມປະເມີນຂໍ້ແຂ່ງຂັນ 3 ດີ ປະຈຳປີ 2022 ຂຶ້ນຢູ່ທີ່ ຫ້ອງປະຊຸມ ຄະນະໂຄສະນາອົບຮົມແຂວງຫົວພັນ ໂດຍພາຍໃຕ້ການເປັນ ປະທານຂອງ ທ່ານ ນາງ ໄມທອງ ສີນລະວົງ ປະທານໜ່ວຍແມ່ຍິງ ຄະນະໂຄສະນາອົບຮົມແຂວງ ແລະ ໃຫ້ກຽດເຂົ້າຮ່ວມຂອງ ທ່ານ ສຸກເສິມ ຢາງຈາງ ຄະນະໜ່ວຍພັກ, ຮອງຫົວໜ້າຄະນະໂຄສະນາອົບຮົມແຂວງ ໃນນີ້ຍັງມີຜູ້ຕ່າງໜ້າ ຈາກໜ່ວຍຊາວໜຸ່ມ ແລະ ຮາກຖານກຳມະບານ ຄະນະໂຄສະນາອົບຮົມແຂວງຫົວພັນ, ພ້ອມດ້ວຍສະມາຊິກແມ່ຍິງພາຍໃນໜ່ວຍເຂົ້າຮ່ວມຢ່າງພ້ອມພຽງ.
ກອງປະຊຸມໄດ້ຮັບຟັງບົດສະຫຼຸບປະຈຳປີ 2022 ແລະ ທິດທາງແຜນການປີ 2023 ການຈັດຕັ້ງປະຕິບັດໃນໄລຍະຜ່ານມາ ຂອງວຽກງານແມ່ຍິງ 3 ດີ ທັງສອງພາກ ເຊິ່ງໄດ້ຍົກໃຫ້ເຫັນດ້ານດີຜົນງານ ແລະ ດ້ານອ່ອນຄົງຄ້າງທີ່ຈະໄດ້ປັບປຸງແກ້ໄຂໃນຕໍ່ໜ້າ ຈາກນັ້ນຍັງໄດ້ພ້ອມກັນປະກອບຄໍາຄິດ ຄໍາເຫັນປຶກສາຫາລືໃສ່ບົດສະຫຼຸບໃຫ້ຈະແຈງສົມບູນຂຶ້ນຕື່ມກອງປະຊຸມໄດ້ຕົກລົງເປັນເອກະພາບໃນການຈັດຕັ້ງປະຕິບັດວຽກງານຕາມທິດທາງແຜນການສູ້ຊົນທີ່ໄດ້ກໍານົດໄວ້ໃນປີ 2023. ຈາກນັ້ນສະມາຊິກແມ່ຍິງແຕ່ລະສະຫາຍກໍ່ໄດ້ຜ່ານບົດສໍາຫຼວດຕົນເອງ ແລະ ໄດ້ລົງຄະແນນສຽງປິດລັບ. ເຊິ່ງພາຍໃນໜ່ວຍມີສະມາຊິກທັງໝົດ 8 ສະຫາຍ ແລະ ຜ່ານການປະເມີນຕົວຈິງແມ່ນໄດ້ດີ 8 ສະຫາຍ ເທົ່າກັບ 100 %; ຕອນທ້າຍຂອງກອງປະຊຸມທ່ານ ສຸກເສີມ ຢາງຈາງ, ຄະນະໜ່ວຍພັກ, ຮອງຫົວໜ້າຄະນະໂຄສະນາອົບຮົມແຂວງ ໄດ້ໃຫ້ກຽດໂອ້ລົມຕໍ່ກອງປະຊຸມຄັ້ງນີ້ ກ່ອນອື່ນເພີ່ນໄດ້ຍ້ອງຍໍຊົມເຊີຍຕໍ່ຜົນງານທີ່ໜ່ວຍແມ່ຍິງ ຄະນະໂຄສະນາອົບຮົມແຂວງຫົວພັນຍາດມາໄດ້ໃນໄລຍະ 1 ປີ ຜ່ານມາ. ພ້ອມນັ້ນຍັງໄດ້ໜັ່ນໜັກເຖີງທິດທາງແຜນການສູ້ຊົນໃຫ້ໄດ້ແມ່ຍິງ 3 ດີໃນຕໍ່ໜ້າ, ສືບຕໍ່ຮັກສາມູນເຊື້ອດີເດັ່ນໃຫ້ໄດ້ຢືນຢົງຕະຫຼອດໄປ. ກອງປະຊຸມໄດ້ປິດລົງໃນເວລາ 16:00ຢ່າງຈົບງາມ.
ໃນຕອນເຊົ້າຂອງວັນທີ 25 ສີງຫາ 2022 ນີ້, ຄະນະໂຄສະນາອົບຮົມແຂວງຫົວພັນໄດ້ຈັດກອງປະຊຸມສ່ອງແສງລາຍງານສະພາບແນວຄິດ-ຫາງສຽງສັງຄົມ ປະຈໍາເດືອນ 8 ປີ 2022 ຂຶ້ນຢູ່ຫ້ອງປະຊຸມຊັ້ນ IV ຫ້ອງວ່າການແຂວງຫົວພັນ(ຫຼັງເກົ່າ). ພາຍໃຕ້ການເປັນປະທານຂອງສະຫາຍ ອົ້ມ ອິນທະລາ ຮອງຫົວໜ້າຄະນະໂຄສະນາອົບຮົມແຂວງ, ມີບັນດາທ່ານຄະນະກຳມະການຄົ້ນຄ້ວາ, ວິເຄາະ, ວິໄຈ, ຕິດຕາມ, ເກັບກໍາຫາງສຽງ-ສັງຄົມຂັ້ນແຂວງ ເຂົ້າຮ່ວມທັງໝົດ 14 ສະຫາຍ, ຍີງ 8 ສະຫາຍ.
ໃນກອງປະຊຸມໄດ້ຜ່ານບົດສະຫຼຸບສະພາບແນວຄິດຫາງ-ຫາງສຽງສັງຄົມໃນ 8 ປີ 2022 ແລະ ວາງທິດທາງ ຕິດຕາມສະພາບແນວຄິດຫາງສຽງ-ສັງຄົມປະຈໍາເດືອນ 9 ປີ 2022. ກອງປະຊຸມຍັງໄດ້ຮັບຟັງລາຍງານຫາງສຽງສັງຄົມຈາກຕາໜ່າງ ເພື່ອນຮ່ວມງານ ແລະ ຄໍາສະເໜີຂອງສັງຄົມ. ຈາກນັ້ນປະທານກອງປະຊຸມໄດ້ສ່ອງແສງໃຫ້ເຫັນຄວາມໝາຍຄວາມ ສຳຄັນໃນການເຄື່ອນໄຫວ, ການປະຕິບັດວຽກງານຫາງສຽງ-ສັງຄົມ ພ້ອມທັງມີຄໍາເຫັນເຈາະຈີ້ມສະເໜີໃຫ້ບັນດາ ຄະນະກຳມະການຄົ້ນຄ້ວາ, ວິເຄາະ, ວິໄຈ ຫາງສຽງສັງຄົມ ປະກອບຄໍາຄິດເຫັນ ແລະ ທັງພັດປ່ຽນກັນຂື້ນລາຍງານ ສະພາບແນວຄິດຫາງສຽງ-ສັງຄົມ ພາຍໃນກົມກອງຂອງຕົນ ອະທິບາຍຊີ້ແຈງຫາງສຽງ-ສັງຄົມທີຕັ້ງຂື້ນ.
ຕອນທ້າຍກອງປະຊຸມຍັງໄດ້ຮັບຟັງການໂອ້ລົມຈາກສະຫາຍອົ້ມ ອິນທະລາ ກ່ອນອື່ນເພິນໄດ້ຊົມເຊີຍຜົນງານບັນດາ ສະຫາຍຄະນະກຳມະການ, ວິເຄາະ, ວິໄຈຫາງສຽງສັງຄົມຂັ້ນແຂວງໄດ້ຕັດສິນໃຈຜ່ານຄວາມອົດທົນໃນການຈັດ ຕັ້ງປະຕິບັດແນວທາງຂອງພັກ ແລະ ແຜນນະໂຍບາຍຂອງລັດ ດ້ວຍຄວາມຮັບຜິດຊອບສູງ ພ້ອມທັງ ໄດ້ຍົກໃຫ້ເຫັນ ເຖີງຄວາມໝາຍຄວາມສໍາຄັນຂອງວຽກງານຕິດຕາມ, ເກັບກຳສະພາບແນວຄິດ-ຫາງສຽງສັງຄົມ ເພີ່ມຄວາມເອົາໃຈໃສ່ ຕິດຕາມເກັບກຳສະພາບແນວຄິດຫ່າງສຽງ-ສັງຄົມທັງພາຍໃນ ແລະ ຕ່າງປະເທດ ຈາກສື່ສັງຄົມອອນລາຍດ້ວຍຫຼາຍຮູບ, ຫຼາຍວິທີ ກອງປະຊຸມໄດ້ປິດລົງເວລາ 12:00 ໂມງ ຂອງວັນດັ່ງກ່າວຢ່າງຈົບງາມ.
ພິທີໄດ້ຈັດຂຶ້ນໃນຕອນເຊົ້າວັນທີ 26 ສິງຫາ 2022 ນີ້ ຢູ່ຫ້ອງປະຊຸມນ້ອຍຊັ້້ນ 4 ຕືກຫ້ອງວ່າການແຂວງຫຼັງເກົ່າ ໂດຍໃຫ້ກຽດເຂົ້າຮ່ວມ ແລະ ບັນຍາຍເອກະສານ ຂອງ ສະຫາຍ ສຸກເສີມ ຢາງຈາງ, ຮອງຫົວໜ້າຄະນະໂຄສະນາອົບຮົມແຂວງ. ໃນນັ້ນ ມີມະຫາຊົນຜູ້ທີ່ມີຄວາມກ້າວໜ້າ ເຂົ້້າຮ່ວມຮຽນຈາກບັນດາພະແນກອ້ອມຂ້າງແຂວງ ແລະ ລັດວິສາຫະກິດ ເຊັ່ນ: ຄະນະພັກຮາກຖານ ພະແນກແຮງງານ ແລະ ສະຫວັດດີການສັງຄົມ, ຄະນະພັກ ສານປະຊາຊົນແຂວງ, ຄະນະພັກ ສະຫະພັນນັກຮົບເກົ່າ, ຄະນະພັກຮາກຖານ ຫ້ອງວ່າການແຂວງ, ຄະນະໜ່ວຍພັກ ໂຮງຮຽນ ມ.ສ ພັນຊຳ, ຄະນະໜ່ວຍພັກ ລັດວິສາຫະກິດໄຟຟ້າລາວ. ເຊີ່ງມີຈຳນວນທັງໝົດ 19 ສະຫາຍ ຍິງ 8 ສະຫາຍ ເຂົ້າຮ່ວມ.
ໃນພິທີ ມະຫາຊົນຜູ້ທີ່ມີຄວາມກ້າວໜ້າ ໄດ້ຮັບຟັງການເຊື່ອມຊືມເອກະສານຕ່າງໆ ກ່ຽວກັບການນໍາໃຊ້ເອກະສານອົບຮົມເປົ້າໝາຍຂະຫຍາຍເຂົ້າພັກ ເຊິ່ງປະກອບມີ 13 ຄໍາຖາມ 13 ຄໍາຕອບ ແລະ ພາກເພີ່ມເຕີມ ອີກ 4 ຂໍ້ ກ່ຽວກັບພັກປະຊາຊົນປະຕິວັດລາວມາຈັດຕັ້ງເຜີຍແຜ່, ຮໍ່າຮຽນໃຫ້ມະຫາຊົນກ້າວໜ້າເຂົ້າໃຈຢ່າງເລິກເຊິ່ງ ຜ່ານການເຊື່ອມຊຶມເອກະສານສຶກສາອົບຮົມເປົ້າໝາຍຂະຫຍາຍເຂົ້າພັກ ໄດ້ເຮັດໃຫ້ມະຫາຊົນ ຜູ້ທີ່ມີຄວາມກ້າວໜ້າ ໄດ້ຮັບຮູ້ເຂົ້າໃຈເບື້ອງຕົ້ນ ກ່ຽວກັບປະຫວັດຄວາມເປັນມາ, ອຸດົມການ ແລະ ທາດແທ້ຂອງພັກ, ເຂົ້າໃຈກ່ຽວກັບມາດຖານ, ເງື່ອນໄຂ ແລະ ຜົນປະໂຫຍດທີ່ຈະໄດ້ຮັບຂອງສະມາຊິກພັກ.
ພ້ອມດຽວກັນນັ້ນ ສະຫາຍ ສຸກເສີມ ຢາງຈາງ, ຮອງຫົວໜ້າຄະນະໂຄສະນາອົບຮົມແຂວງ ກໍ່ໄດ້ມອບໃບຢັ້ງຢືນໃຫ້ແກ່ມະຫາຊົນກ້າວໜ້າ ທີ່ໄດ້ຜ່ານການຮຽນສະໜັບສະໜູນຄັ້ງນີ້ ເພື່ອເປັນການຢັ້ງຢືນ ແລະ ເປັນການທົດສອບໃນການຝຶກຝົນຫຼໍ່ຫຼອມວຽກງານຂອງມະຫາຊົນ ຜູ້ທີ່ມີຄວາມກ້າວໜ້າ ຕາມການມອບໝາຍຂອງຂັ້ນເທິງ.
ພິທີສະເຫຼີມສະຫຼອງວັນສ້າງຕັ້ງສາຍພົວພັນທາງການທູດ ລາວ-ຫວຽດນາມ ຄົບຮອບ 60 ປີ ແລະ ວັນເຊັນສົນທິສັນຍາມິດຕະພາບ ແລະ ການຮ່ວມມື ລາວ-ຫວຽດນາມ ຄົບຮອບ 45 ປີ ແລະ ວັນເຊັນສັນຍາຮ່ວມມືມິດຕະພາບ ຫົວພັນ-ແທັງຮວ່າ ຄົບຮອບ 55 ປີ ( ງານສັບປະດາວັດທະນະທຳມິດຕະພາບ ຫົວພັນ-ແທັງຮວ່າ ປະຈຳປີ 2022) ໄດ້ໄຂຂື້ນຢູ່ສະໂມສອນແຂວງຫົວພັນ ໃນຕອນເຊົ້າຂອງວັນທີ 23 ສິງຫາ 2022 ພາຍໃຕ້ການເຂົ້າຮ່ວມຂອງທ່ານ ວັນໄຊ ແພງຊຸມມາ ກຳມະການສູນກາງພັກ, ເລຂາພັກແຂວງ, ເຈົ້າແຂວງຫົວພັນ ແລະ ທ່ານ ລ້າຍເທ່ຫງວຽນ ຮອງເລຂາພັກຜູ້ປະຈຳການ, ຫົວໜ້າຄະນະສະມາຊິກພາແຫ່ງຊາດແຂວງແທັງຮວ່າ. ມີບັນດາທ່ານຄະນະຜູ້ແທນຂັ້ນສູງຂອງສອງແຂວງຫົວພັນ - ແທັງຮວ່າ, ພະນັກງານປະຕິວັດອາວຸດ, ພະນັກງານລັດຖະກອນ, ກຳລັງ ປກສ, ປກຊ ອ້ອມຂ້າງແຂວງຫົວພັນເຂົ້າຮ່ວມນຳ.
ໃນພິທີໂຮມຊຸມນຸມມິດຕີງຄັ້ງນີ້, ສະຫາຍ ວັນໄຊ ແພງຊຸມມາ, ກໍາມະການສູນກາງພັກ, ເລຂາພັກແຂວງ, ເຈົ້າແຂວງຫົວພັນ ມີຄວາມເຫັນຕໍ່ພິທີ ເຊີ່ງທ່ານໄດ້ຍົກໃຫ້ເຫັນຄວາມໝາຍຄວາມສຳຄັນທີ່ສອງແຂວງ ຫົວພັນ - ແທັງຮວ່າ ໄດ້ພ້ອມກັນຈັດພິທີໂຮມຊຸມນຸມ ເພື່ອເປັນການລະນຶກວັນເຊັນສົນທິສັນຍາມິດຕະພາບ ແລະ ການຮ່ວມມື ລາວ - ຫວຽດນາມ ຄົບຮອບ 45 ປີ, ວັນສ້າງຕັ້ງສາຍພົວພັນການທູດ ລາວ - ຫວຽດນາມ ຄົບຮອບ 60 ປີ ແລະ ວັນເຊັນສັນຍາຮ່ວມມືມິດຕະພາບ ຫົວພັນ-ແທັງຮວ່າ ຄົບຮອບ 55 ປີ ແລະ ຈັດງານສັບປະດາວັດທະນະທໍາມິດຕະພາບ ຫົວພັນ - ແທັງຮວ່າ ເຊິ່ງເປັນເຫດການໜື່ງ ທາງການເມືອງທີ່ສໍາຄັນ ທັງເປັນການຮັດແໜ້ນສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ຂອງສອງຊາດ ລາວ - ຫວຽດນາມ ກໍຄືສອງແຂວງ ຫົວພັນ - ແທັງຮວ່າ.
ໃນນາມຕາງຫນ້າໃຫ້ຄະນະພັກ, ອົງການປົກຄອງ ແລະ ປະຊາຊົນຊາວແຂວງຫົວພັນ ທ່ານເລຂາພັກແຂວງ, ເຈົ້າແຂວງຫົວພັນໄດ້ສະແດງຄວາມຄໍານັບຮັບຕ້ອນ, ຊົມເຊີຍຢ່າງສຸດໃຈ ແລະ ຂອບໃຈຢ່າງຈິງໃຈ ມາຍັງສະຫາຍ ລ້າຍເທ່ຫງວຽນ ຮອງເລຂາພັກແຂວງ ຜູ້ປະຈໍາການ, ຫົວຫນ້າຄະນະສະມາຊິກສະພາແຫ່ງຊາດແຂວງແທັງຮວ່າ, ພ້ອມດ້ວຍຄະນະ ທີ່ນໍາເອົາໄມຕີຈິດມິດຕະພາບອັນບໍລິສຸດຜຸດຜ່ອງ, ຄວາມຮັກແພງອັນສະຫນິດສະຫນົມ ຖານເພື່ອນມິດສະຫາຍ, ອ້າຍນ້ອງ ແລະ ສະເໝີຕົ້ນສະເໝີປາຍມາສູ່ຄະນະພັກ, ອົງການປົກຄອງ ແລະ ປະຊາຊົນຊາວແຂວງຫົວພັນ, ທັງເປັນການປະກອບສ່ວນຢ່າງຕັ້ງຫນ້າ ແລະ ມີຊີວິດຊີວາ ໃນການສະເຫລີມສະຫລອງ 2 ວັນປະຫວັດສາດ ລາວ - ຫວຽດນາມ.
ໂອກາດເຂົ້າຮ່ວມງານສັບປະດາວັດທະນະທຳ ຫົວພັນ - ແທັງຮ່ວາ, ທ່ານ ລ້າຍເທ່ຫງຽນ ຮອງເລຂາພັກແຂວງ ຜູ້ປະຈຳການ, ຫົວໜ້າຄະນະສະມາຊິກສະພາປະຊາຊົນແຂວງແທັງຮ່ວາໄດ້ສະແດງຄວາມປິຕິຊົມຊື່ນເປັນຢ່າງຍິ່ງທີ່ໄດ້ຕາງໜ້າໃຫ້ຄະນະພັກ, ປະຊາຊົນແຂວງແທັງຮວ່າເຂົ້າຮ່ວມງານຄັ້ງນີ້ ແລະ ທ່ານໄດ້ຕີລາຄາສູງຕໍ່ບັນດາຜົນສຳເລັດໃນການພົວພັນຮ່ວມມືໃນໄລຍະຜ່ານມາ ເຊີ່ງແຂວງຫົວພັນ - ແທັງຮວ່າ ເປັນສອງແຂວງທີ່ມີຄວາມຄ້າຍຄືກັນຫຼາຍດ້ານກ່ຽວກັບການເມືອງ, ເສດຖະກິດ, ວັດທະນະທຳ, ມີເສັ້ນຊາຍແດນຮ່ວມກັນຍາວ 213 ກິໂລແມັດ, ມີສາຍພູຕໍ່ສາຍພູ, ແມ່ນ້ຳຕໍ່ແມ່ນ້ຳ, ປະຊາຊົນບັນດາເຜົ່າຂອງສອງແຂວງເຄີຍຮ່ວມຄຽງບ່າຄຽງໄຫຼ່, ພ້ອມກັນຮ່ວມສຸກທຸກ, ຊ່ວຍເຫຼືອເຊິ່ງກັນ ແລະ ກັນຕ້ານສັດຕູຜູ້ຮຸກຮານ, ສ້າງສາພັດທະນາບ້ານເກີດເມືອງນອນຕະຫຼອດມາ ແລະ ພ້ອມທັງກຽມພ້ອມເສີມຂະຫຍາຍມູນເຊື້ອອັນດີງາມຂອງສອງແຂວງ ປະກອບສ່ວນປົກປັກຮັກສາ ເພີ່ມພູນຄູນສ້າງຄວາມສາມັກຄີມິດຕະພາບລາວ - ຫວຽດນາມ, ຫົວພັນ - ແທັງຮວ່າໃຫ້ໝັ້ນຄົງຄະນົງແກ່ນຕະຫຼອດກາລະນານ.
ງານສັບປະດາວັດທະນະທຳຫົວພັນ - ແທັງຮ່ວາຄັ້ງນີ້ ປະກອບດ້ວຍບັນດາກິດຈະກຳເສີມສ້າງຄວາມສາມັກຄີ ເປັນຕົ້ນແມ່ນ: ວາງພວງມາລາຢູ່ອະນຸສາວະລີຫວຽດນາມ-ອະນຸສາວະລີລາວ; ຈັດງານມິດຕິງສະເຫຼີມສະຫຼອງປີສາມັກຄີມິດຕະພາບ ລາວ-ຫວຽດນາມ ປະຈຳປີ 2022, ແຂ່ງຂັນກິລາບານເຕາະ, ກິລາເປຕັງ, ດຶງເຊືອກ ແລະ ຈັດງານແລກປ່ຽນສີລະປະລະຫວ່າງສອງແຂວງ.
ຄະນະໂຄສະນາອົບຮົມແຂວງຫົວພັນ ຈັດປະຊຸມປະເມີນແຜນກຳນົດພະນັກງານນຳພາ-ຄຸ້ມຄອງປະຈຳປີ 2021.
ໃນວັນທີ່ 10 ສິງຫາ 2022 ຄະນະໂຄສະນາອົບຮົມແຂວງຫົວພັນໄດ້ຈັດກອງປະຊຸມປະເມີນແຜນກຳນົດພະ ນັກງານນຳພາ-ຄຸ້ມຄອງປະຈຳປີ 2021. ຢູ່ທີ່ຫ້ອງປະຊຸມຊັ້ນ 4 ຫ້ອງວ່າການປົກຄອງແຂວງຫົວພັນຫຼັງເກົ່າ. ພາຍໃຕ້ການເປັນປະທານຂອງ ສະຫາຍ ຕົງລີ ເຕັ່ງ ກໍາມະການພັກແຂວງ, ຫົວໜ້າຄະນະໂຄສະນາອົບຮົບແຂວງ ມີຄະນະຈັດຕັ້ງແຂວງ, ກວດກາພັກລັດແຂວງ, ແລະ ມີພະນັກງານ-ສະມາຊີກພັກພາຍໃນຄະນະໂຄສະນາອົບຮົມແຂວງເຂົ້າຮ່ວມທັງໝົດ 20 ສະຫາຍ, ຍິງ 10 ສະຫາຍ.
ມີ 10 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌